Ο **Ουέιντ Μάνσον Μπόλντγουϊν** (αγγλικά:*Wade Manson Baldwin IV*) (Νιου Τζέρσεϊ, 29 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ στην Μακάμπι Τελ Αβίβ.

Επαγγελματική σταδιοδρομία
--------------------------

### Μέμφις Γκρίζλις (2016-2017)

Στις 23 Ιουνίου 2016, ο Μπόλντγουϊν επιλέχθηκε από τους Μέμφις Γκρίζλις στη 17η επιλογή του NBA ντραφτ 2016. Στις 16 Ιουλίου 2016, υπέγραψε το rookie συμβόλαιο του με την ομάδα. Έκανε το ντεμπούτο του στις 26 Οκτωβρίου 2016, έχοντας 7 πόντους, 5 ριμπάουντ, 6 ασίστ, 3 κλεψίματα και 3 τάπες σε 24 λεπτά, στη νίκη με 102-98 εναντίον των Μινεσότα Τίμπεργουλβς. Στις 6 Δεκεμβρίου 2016, κατέγραψε τους πρώτους του διψήφιους πόντους (11) στη νίκη με 96-91 εναντίον των Φιλαδέλφεια 76ερς. Κατά τη διάρκεια της πρώτης του σεζόν, αγωνίστηκε πολλές φορές με τους Αϊόβα Γουλβς, την θυγατρική των Γκρίζλις στη D-League. Στις 16 Οκτωβρίου 2017, αποδεσμεύθηκε από την ομάδα.

### Πόρτλαντ Τρέιλ Μπλέιζερς (2017-2019)

Στις 19 Οκτωβρίου 2017, ο Μπόλντγουϊν υπέγραψε συμβόλαιο two-way με τους Πόρτλαντ Τρέιλ Μπλέιζερς. Σύμφωνα με τους όρους του συμβολαίου, για τη σεζόν 2017-18, θα μοιράσει το χρόνο του μεταξύ των Μπλέιζερς και μίας θυγατρικής της D-League που θα ήταν η ιδανικότερη για αυτόν, δεδομένου ότι εκείνη τη σεζόν οι Μπλέιζερς ήταν μία από τις τέσσερις ομάδες του ΝΒΑ που δεν είχαν θυγατρική στη D-League. Σε αυτή την περίπτωση, αγωνίστηκε με τους Τέξας Λέτζεντς. Στις 12 Μαρτίου 2018, υπέγραψε σταθερό συμβόλαιο NBA με την ομάδα.

Στις 4 Φεβρουαρίου 2019, δόθηκε με ανταλλαγή στους Κλίβελαντ Καβαλίερς, μαζί με το Νικ Στάουσκας και δύο επιλογές δεύτερου γύρου για τον Ρόντνεϊ Χουντ.

Στις 7 Φεβρουαρίου, οι Καβαλίερς έπειτα αντάλλαξαν τόσο τον ίδιο, όσο και το Στάουσκας στους Χιούστον Ρόκετς. Λίγες ώρες αργότερα, ανταλλάχθηκε ξανά, αυτή τη φορά στους Ιντιάνα Πέισερς μαζί με το Στάουσκας, μία επιλογή δεύτερου γύρου του 2021 και τα δικαιώματα του Maarty Leunen, σε αντάλλαγμα για χρήματα. Στις 8 Φεβρουαρίου 2019, ο Μπόλντγουϊν αποδεσμεύθηκε από τους Πέισερς.

### Ράπτορς 905 (2019)

Στις 25 Φεβρουαρίου 2019, αποκτήθηκε από τους Ράπτορς 905.

### Ολυμπιακός (2019-2020)

Στις 17 Ιουλίου 2019, υπέγραψε διετές συμβόλαιο με τον Ολυμπιακό.

### Μπάγερν Μονάχου (2020- 2021)

Στις 27 Ιουλίου 2020, ανακοινώθηκε επίσημα, για ένα χρόνο, από την γερμανική Μπάγερν Μονάχου. Στις 30 Δεκεμβρίου 2020, βγήκε MVP της 17ης αγωνιστικής στην Ευρωλίγκα, αφού απέναντι στην Μπαρτσελόνα είχε 29 πόντους (9/14 δίποντα, 2/3 τρίποντα, 5/5 βολές), 3 ριμπάουντ, 7 ασίστ, 2 κλεψίματα, 3 λάθη και 1 μπλοκ με συνολική αξιολόγηση 41 βαθμούς. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Συνολικά στην Ευρωλίγκα, είχε 15,3 πόντους, 3 ριμπάουντ, 4 ασίστ, 1,1 κλεψίματα, 0,3 τάπες, 2,8 λάθη σε 27:17. Στις 16 Μαΐου κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79 με τον ίδιο να έχει 13 πόντους, 3 ριμπάουντ και 2 ασίστ. Στο Πρωτάθλημα Γερμανίας μέτρησε 12.3 πόντους, 4 ασίστ και 2.5 ριμπάουντ κατά μέσο όρο.

### Μπασκόνια (2021-2022)

Στις 10 Ιουλίου 2021, ανακοινώθηκε από την ισπανική Σάσκι Μπασκόνια. Στις 21 Δεκεμβρίου, η Μπασκόνια επικράτησε 81-76 της Μπάγερν Μονάχου, με τον Μπόλντγουϊν να κάνει ρεκόρ καριέρας στην Ευρωλίγκα έχοντας 30 πόντους (7/11 δίποντα, 4/7 τρίποντα, 4/4 βολές) καθώς και 6 ριμπάουντ, 3 ασίστ, 2 κλεψίματα και 4 κερδισμένα φάουλ, συγκεντρώνοντας 33 βαθμούς στο σύστημα αξιολόγησης. Έτσι αναδείχθηκε MVP της 17ης αγωνιστικής της διοργάνωσης. Την 1η Φεβρουαρίου 2022, σημείωσε 16 πόντους στην αναμέτρηση κόντρα στην Ζενίτ και ξεπέρασε το φράγμα των 1.000 πόντων καριέρας στην Ευρωλίγκα. Στις 18 Μαρτίου κόντρα στην Άλμπα Βερολίνου είχε 16 πόντους (4/8 δίποντα, 1/3 τρίποντα και 5/6 βολές) και πρόσθεσε επίσης 10 ασίστ και έκανε ρεκόρ καριέρας μαζεύοντας επτά ριμπάουντ σε 29 λεπτά συμμετοχής και αναδείχτηκε για τρίτη φορά MVP αγωνιστικής στην καριέρα του στην Ευρωλίγκα. Συνολικά στην Ευρωλίγκα τη σεζόν 2021-22 είχε 14,1 πόντους, 3,6 ριμπάουντ, 4,4 ασίστ και 15,5 PIR κατά μέσο όρο σε 30 αγώνες. Στις 24 Απριλίου, είχε κόντρα στην Μανρέσα 25 πόντους και 9 ασίστ, κατακτώντας το βραβείο του πολυτιμότερου παίκτη της αγωνιστικής στο Πρωτάθλημα Ισπανίας.

### Μακάμπι Τελ Αβίβ (2022-σήμερα)

Στις 30 Ιουνίου 2022, ανακοινώθηκε από την Μακάμπι Τελ Αβίβ. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ, με τον ίδιο να έχει 10 πόντους (4/13 σουτ). Στις 19 Ιανουαρίου 2023 κόντρα στην Άλμπα Βερολίνου για την Ευρωλίγκα έκανε νέο ρεκόρ καριέρας στους πόντους με 33, έχοντας 8/13 δίποντα, 4/8 τρίποντα και 5/6 βολές, 6 ασίστ και 35 βαθμούς στο PIR. Έτσι αναδείχτηκε MVP της 20ης αγωνιστικής στην Ευρωλίγκα. Τον Μάρτιο του 2023 κατέγραψε στην Ευρωλίγκα 18,7 πόντους, 5 ασίστ και 20,3 PIR με 60,1% στα δίποντα και 91,75 στις βολές σε 7 αγώνες και αναδείχτηκε MVP του μήνα στην διοργάνωση. Τη σεζόν 2022-23 στην Ευρωλίγκα υπήρξε βασικός λόγος για την πορεία της Μακάμπι μέχρι τα playoffs της διοργάνωσης, όπου αποκλείστηκε από τη Μονακό (3-2), έχοντας 17.2 πόντους, 5.1 ασίστ, 3.8 ριμπάουντ και 17.6 PIR σε 34 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Ο ίδιος στον καθοριστικό αγώνα είχε 22 πόντους (3/13 δίποντα, 3/5 τρίποντα), 6 ριμπάουντ και 8 ασίστ.

Στις 26 Ιανουαρίου 2024, αναδείχτηκε MVP της 23ης αγωνιστικής χάρη στην εμφάνιση του κατά του Παναθηναϊκού αφού μέτρησε 22 πόντους (8/11 σουτ) και μοίρασε 8 ασίστ. Στις 19 Μαρτίου 2024 κόντρα στην Βιλερμπάν, είχε 30 πόντους, 10 ασίστ, 5 ριμπάουντ, συγκεντρώνοντας με αυτόν τον τρόπο 46 βαθμούς στο σύστημα αξιολόγησης και αναδείχθηκε σε MVP της 30ης αγωνιστικής στην Ευρωλίγκα. Μες τις εμφανίσεις του όλο το Μάρτιο κέρδισε το βραβείο του MVP για τον μήνα έχοντας συνολικά 18.4 πόντους, 4.6 ασίστ, 4 ριμπάουντ, 1.4 κλεψίματα και 23.2 PIR.

Στατιστικά σταδιοδρομίας NBA
----------------------------

### Κανονική περίοδος

| Σεζόν | Ομάδα | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2016-17 | Μέμφις | **33** | **1** | **12.3** | .313 | .136 | **.838** | **1.4** | **1.8** | **.5** | **.2** | 3.2 |
| 2017-18 | Πόρτλαντ | 7 | 0 | 11.4 | **.667** | **.800** | .600 | 1.1 | .7 | .3 | .1 | **5.4** |
| 2018-19 | Πόρτλαντ | 16 | 0 | 5.9 | .303 | .222 | .727 | .9 | .8 | .1 | .1 | 1.9 |
| Σταδιοδρομία | 56 | 1 | 10.3 | .355 | .250 | .776 | 1.2 | 1.4 | .4 | .2 | 3.1 |

### Πλέι οφ

| Σεζόν | Ομάδα | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2017 | Μέμφις | 3 | 0 | 4.0 | .000 | .000 | **1.000** | **1.3** | .7 | .0 | .0 | 0.7 |
| 2018 | Πόρτλαντ | 4 | 0 | **4.8** | **.250** | **1.000** | .500 | .8 | **.8** | **.3** | **.3** | **1.0** |
| Σταδιοδρομία | 7 | 0 | 4.4 | .200 | 1.000 | .750 | 1.0 | .7 | .1 | .1 | 0,9 |

Τίτλοι
------

### Ομαδικοί

#### Μπάγερν Μονάχου

* Κύπελλο Γερμανίας (2021)

#### Μακάμπι Τελ Αβίβ

* Πρωτάθλημα Ισραήλ (2023)
* Λιγκ Καπ Ισραήλ (2022)

### Ατομικοί

* Δεύτερη καλύτερη πεντάδα στην Ευρωλίγκα: (2023)
* 2x MVP του μήνα στην Ευρωλίγκα: (Μάρτιος 2023), (Μάρτιος 2024)
* 7x MVP της αγωνιστικής στην Ευρωλίγκα: (17η αγωνιστική 2020/21), (17η αγωνιστική 2021/22), (30η αγωνιστική 2021/22), (20η αγωνιστική 2022/23), (20η αγωνιστική 2023/24), (23η αγωνιστική 2023/24), (30η αγωνιστική 2023/24)
* MVP των τελικών στο Πρωτάθλημα Ισραήλ: (2023)

Παραπομπές
----------

1. ↑  «Grizzlies select Wade Baldwin IV in First Round of 2016 NBA Draft». *NBA.com*. 24 Ιουνίου 2016. Ανακτήθηκε στις 20 Νοεμβρίου 2016.
2. ↑  «Grizzlies sign 2016 1st Round Draft Pick Wade Baldwin IV to multi-year contract». *NBA.com*. 16 Ιουλίου 2016. Ανακτήθηκε στις 16 Ιουλίου 2016.
3. ↑  «Wade Baldwin 2016-17 Game Log». *Basketball-Reference.com*. Αρχειοθετήθηκε από το πρωτότυπο στις 17 Ιουλίου 2019. Ανακτήθηκε στις 19 Ιουλίου 2017.
4. ↑  «Gasol has 26 points, 12 boards to lead Grizzlies past Sixers». *ESPN.com*. 6 Δεκεμβρίου 2016. Ανακτήθηκε στις 6 Δεκεμβρίου 2016.
5. ↑  «2016-17 NBA Assignments». *NBA.com*. Αρχειοθετήθηκε από το πρωτότυπο στις 26 Ιανουαρίου 2017. Ανακτήθηκε στις 5 Ιανουαρίου 2017.
6. ↑  «Grizzlies finalize 2017-18 regular season roster». *NBA.com*. 16 Οκτωβρίου 2017. Ανακτήθηκε στις 20 Οκτωβρίου 2017.
7. ↑  «TRAIL BLAZERS SIGN WADE BALDWIN TO TWO-WAY CONTRACT». *NBA.com*. 19 Οκτωβρίου 2017. Ανακτήθηκε στις 20 Οκτωβρίου 2017.
8. ↑  «Portland Trail Blazers sign Wade Baldwin IV to standard NBA contract». *NBA.com* (στα Αγγλικά). Ανακτήθηκε στις 12 Μαρτίου 2018.
9. ↑  «TRAIL BLAZERS ACQUIRE RODNEY HOOD». *NBA.com*. 4 Φεβρουαρίου 2019. Ανακτήθηκε στις 4 Φεβρουαρίου 2019.
10. ↑  «Cavs Acquire Brandon Knight, Marquese Chriss Plus Picks in Three-Team Trade». *NBA.com*. 7 Φεβρουαρίου 2019. Ανακτήθηκε στις 7 Φεβρουαρίου 2019.
11. ↑  «Pacers Complete Trade with Houston Rockets». *NBA.com*. 7 Φεβρουαρίου 2019. Ανακτήθηκε στις 7 Φεβρουαρίου 2019.
12. ↑  «Pacers Waive Stauskas and Baldwin». *NBA.com*. 8 Φεβρουαρίου 2019. Ανακτήθηκε στις 8 Φεβρουαρίου 2019.
13. ↑  «Raptors 905 Claim Wade Baldwin IV». *NBA.com*. 25 Φεβρουαρίου 2019. Αρχειοθετήθηκε από το πρωτότυπο στις 17 Ιουλίου 2019. Ανακτήθηκε στις 25 Φεβρουαρίου 2019.
14. ↑  Maggi, Alessandro (17 Ιουλίου 2019). «Olympiacos signs Wade Baldwin». *Sportando*. Αρχειοθετήθηκε από το πρωτότυπο στις 17 Ιουλίου 2019. Ανακτήθηκε στις 17 Ιουλίου 2019.
15. ↑  «Ολυμπιακός: Ανακοινώθηκε ο Μπόλντγουιν». *www.sport24.gr*. 17 Ιουλίου 2019.
16. ↑  «Μπάγερν: Ανακοίνωσε τον Ουέιντ Μπόλντγουϊν (pic)». *www.gazzetta.gr*. Ανακτήθηκε στις 27 Ιουλίου 2020.
17. ↑  «Η επική εμφάνιση του Ουέιντ Μπόλντγουιν, MVP της 17ης αγωνιστικής της EuroLeague (vid)». *www.gazzetta.gr*. Ανακτήθηκε στις 4 Ιανουαρίου 2021.
18. ↑  «Μπάγερν: Δικό της το Κύπελλο Γερμανίας». *Eurohoops*. 16 Μαΐου 2021. Ανακτήθηκε στις 16 Μαΐου 2021.
19. ↑  «Μπασκόνια: Επίσημο του Μπόλντγουϊν, η τέταρτη υπογραφή των Βάσκων». *Eurohoops*. 10 Ιουλίου 2021. Ανακτήθηκε στις 10 Ιουλίου 2021.
20. ↑  Team, Allstarbasket (24 Δεκεμβρίου 2021). «Ο Μπόλντγουιν "σκότωσε" την πρώην και αναδείχθηκε MVP της αγωνιστικής (vid)». *AllStar Basket*. Ανακτήθηκε στις 29 Ιανουαρίου 2022.
21. ↑  «Μπασκόνια: Ο Μπάλντγουιν ξεπέρασε τους 1.000 πόντους στην Euroleague (vid) | Gazzetta». *www.gazzetta.gr*. Ανακτήθηκε στις 2 Φεβρουαρίου 2022.
22. ↑  «Ευρωλίγκα: Τρίτη φορά MVP ο Ουέιντ Μπόλντγουϊν που … φλέρταρε με το τριπλ νταμπλ (Video)». *Eurohoops*. 19 Μαρτίου 2022. Ανακτήθηκε στις 19 Μαρτίου 2022.
23. ↑  «Ο ασταμάτητος Μπόλντουιν MVP στην ACB (vid)». *SDNA*. 25 Απριλίου 2022. Ανακτήθηκε στις 26 Απριλίου 2022.
24. ↑  «Η Μακάμπι Τελ Αβίβ ανακοίνωσε και τον Γουέιντ Μπάλντουιν». *www.sport24.gr*. Ανακτήθηκε στις 30 Ιουνίου 2022.
25. ↑  «Μακάμπι - Χάποελ Τελ Αβίβ 88-84: Κατέκτησε το League Cup πριν υποδεχτεί τον Παναθηναϊκό | Gazzetta». *www.gazzetta.gr*. Ανακτήθηκε στις 24 Οκτωβρίου 2022.
26. ↑  «Ουέιντ Μπόλντγουϊν: Στο…33 σταμάτησε το κοντέρ για το ρεκόρ καριέρας! (Video)». *Eurohoops*. 20 Ιανουαρίου 2023. Ανακτήθηκε στις 21 Ιανουαρίου 2023.
27. ↑  «Ουέιντ Μπόλντγουϊν: Τέταρτη φορά MVP και έρχεται… ΣΕΦ! (Video)». *Eurohoops*. 21 Ιανουαρίου 2023. Ανακτήθηκε στις 21 Ιανουαρίου 2023.
28. ↑  «Ο Ουέιντ Μπόλντγουϊν MVP Μαρτίου στην Ευρωλίγκα (videos)». *Eurohoops*. 3 Απριλίου 2023. Ανακτήθηκε στις 3 Απριλίου 2023.
29. ↑  «Euroleague: Με Τζέιμς και Μίροτιτς η δεύτερη καλύτερη πεντάδα | Gazzetta». *www.gazzetta.gr*. Ανακτήθηκε στις 15 Μαΐου 2023.
30. ↑  «Μακάμπι: Επιβλήθηκε της Χάποελ και στέφθηκε πρωταθλήτρια Ισραήλ για 56η φορά στην ιστορία της (video)». *Eurohoops*. 13 Ιουνίου 2023. Ανακτήθηκε στις 13 Ιουνίου 2023.
31. ↑  «Ουέιντ Μπόλντγουϊν: Κέρδισε τον Παναθηναϊκό και MVP για δεύτερη φορά τον Ιανουάριο!». *Eurohoops*. 27 Ιανουαρίου 2024. Ανακτήθηκε στις 22 Μαρτίου 2024.
32. ↑  «Ουέιντ Μπόλντγουϊν: MVP με ρεκόρ τριετίας στην αξιολόγηση!». *Eurohoops*. 21 Μαρτίου 2024. Ανακτήθηκε στις 22 Μαρτίου 2024.
33. ↑  «Ουέιντ Μπόλντγουϊν: MVP Μαρτίου στην Ευρωλίγκα». *Eurohoops*. 1 Απριλίου 2024. Ανακτήθηκε στις 1 Απριλίου 2024.

Εξωτερικοί σύνδεσμοι
--------------------

* Βιογραφικό στους Vanderbilt Commodores

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |